O B A V E Š T E Nj E

Sednica Odbora za ustavna pitanja i zakonodavstvo koja je bila zakazana za danas u 18,00 časova, u sali II Doma Narodne skupštine pomera se za **16,00 časova, u sali IV** Doma Narodne skupštine, Trg Nikole Pašića 13.

REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj 06-2/90-25

11. jun 2025. godine

B e o g r a d

Na osnovu člana 70. stav 1. alineja prva Poslovnika Narodne skupštine

S A Z I V A M

21. SEDNICU ODBORA ZA USTAVNA PITANjA I ZAKONODAVSTVO

ZA SREDU, 11. JUN 2025. GODINE,

SA POČETKOM U 18,00 ČASOVA

Za ovu sednicu predlažem sledeći

Dnevni red:

- Usvajanje zapisnika sa 19. i 20. sednice Odbora;

1. Razmatranje Predloga zakona o ostvarivanju prava iz Alimentacionog fonda, koji je podnela narodni poslanik Ana Brnabić (broj 011-829/25 od 30. aprila 2025. godine), u pojedinostima;

2. Razmatranje Predloga zakona o izmenama i dopunama Zakona o utvrđivanju garantne šeme i subvencionisanju dela kamate kao mera podrške mladima u kupovini prve stambene nepokretnosti, koji je podnela Vlada (broj 011- 923/25 od 16. maja 2025. godine), u pojedinostima;

3. Razmatranje Predloga zakona o izmenama i dopuni Zakona o elektronskim medijima, koji je podnela Vlada (broj 011-924/25 od 16. maja 2025. godine) u pojedinostima;

4. Razmatranje Predloga zakona o izmenama i dopunama Zakona o javnim medijskim servisima, koji je podnela Vlada (broj 011-1115/25 od 6. juna 2025. godine), u pojedinostima;

5. Razmatranje Predloga zakona o izmenama i dopunama Zakona o javnom informisanju i medijima, koji je podnela Vlada (broj 011-1116/25 od 6. juna 2025. godine), u pojedinostima;

6. Razmatranje Predloga zakona o zaštiti vazduha, koji je podnela Vlada (broj 011- 926/25 od 16. maja 2025. godine), u pojedinostima;

7. Razmatranje Predloga zakona o zaduživanju Republike Srbije kod NLB KOMERCIJALNA BANKA AD BEOGRAD za potrebe finansiranja Projekta izgradnje auto-puta, deonica Beograd - Zrenjanin - Novi Sad, koji je podnela Vlada (broj 011-933/25 od 16. maja 2025. godine), u pojedinostima;

8. Razmatranje Predloga zakona o davanju garancije Republike Srbije u korist OTR banke Srbija akcionarsko društvo Novi Sad, Banke Poštanska štedionica, akcionarsko društvo, Beograd i Banca Intesa ad Beograd po osnovu zaduženja Elektrodistribucije Srbije d.o.o. Beograd, u vezi sa projektom unapređenje distributivne mreže, koji je podnela Vlada (broj 011-932/25 od 16. maja 2025. godine), u pojedinostima;

9. Razmatranje Predloga zakona o potvrđivanju Ugovora o kreditnom aranžmanu kupca, između Republike Srbije koju zastupa Vlada Republike Srbije postupajući preko Ministarstva finansija, delujući u svojstvu Zajmoprimca aranžiran od strane Bred Banque Populaire, Credit Agricole Corporate and Investment Bank, Credit Industriel et Commercial, Credit Lyonnais, Natixis i Societe Generale, delujući u svojstvu Ovlašćenih vodećih aranžera sa Natixis, delujući u svojstvu Banke za globalnu koordinaciju, strukturiranje i dokumentaciju i Natixis, delujući u svojstvu ESA Agenta i Finansijskih institucija navedenih u Delu I Priloga 1, delujući u svojstvu Prvobitnih zajmodavaca, koji je podnela Vlada (broj 011-928/25 od 16. maja 2025. godine), u pojedinostima.

Sednica će se održati u zgradi Doma Narodne skupštine Republike Srbije, Trg Nikole Pašića 13, u sali II.

Članovi Odbora koji nisu u mogućnosti da prisustvuju sednici Odbora, treba da o tome obaveste svoje zamenike u Odboru.

Predsednik Odbora

Milica Nikolić